da da la da da en sv da da da da da da da tr sv tr da de en da en da da da da da da da da da da da da da da da da da da da da da da da da da en en en en en en da en en da da da da da da da da da da da da da ceb da da en da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Sunde tip til kolesterolbalancen - hele julen og hele året
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Sunde tip til kolesterolbalancen - hele julen og hele året
I denne tid er der tradition for at mæske sig i kolesterolbomber som smørrebrød med æg og rejer, leverpostej, flæskesteg, and, ostebord og risalamande. Kolesterol er faktisk et livsvigtigt stof, hvor vi selv danner det meste, men vi skal endelig sørge for, at det ikke kommer ud af balance eller harskner i blodet. Så her er fem nyttige tips, som ikke alene regulerer kolesterolet men også regulerer blodsukkeret og fordøjelsen, da ubalancer det ene sted ofte medfører ubalancer det andet sted.
Der er meget forvirring omkring kolesterol, som faktisk indgår i alle celler samt dannelsen af kønshormoner, stresshormoner og D-vitamin. Leveren producerer normalt 4-5 gange mere, end vi spiser - ud fra kulhydrat. Og får vi slet ingen kolesterol fra animalsk fedt, må leveren producere det hele selv til de mange formål.
Men de forskellige kolesterolformer som LDL og HDL skal endelig være i balance, og hvis LDL kolesterolet er for højt, skyldes det ofte forkert ernæring, stress, overvægt, for stor livvidde eller problemer med blodsukkeret.
Derfor bidrager de følgende kosttilskud og kostråd til at regulere kolesterolbalancen - enten direkte eller ved at påvirke fordøjelsen og blodsukkeret, som ofte hænger sammen med forhøjet kolesterol og kredsløbsproblemer.
1 Produkt med rød gærris stabiliserer kolesterolet
Røde ris indeholder gærtypen Monascus purpureus. Det aktive stof hedder monakolin K., og det sænker nogle enzymfunktioner, der indgår i dannelsen af kolesterol. Røde ris er en basisfødevare i mange asiatiske lande. Ved ønske om en terapeutisk effekt på kolesterolbalancen bør man indtage en daglig dosis på 10 mg melakonin K. Denne udregning er nemmest gennem tilskud med røde gærris. Flere placebokontrollerede studier viser, at tilskud med røde gærris kan sænke forhøjet kolesterol.
Svesker og figner er særlige gode fiberbomber til den fede julemad og resten af året. Tilføj gerne flere af årstidens fiberrige grønsager til maden. Fibre stabiliserer blodsukkeret, giver mæthed, en god fordøjelse og regulerer kolesterolet. Som en lille enkel kur kan man tage en skefuld hele hørfrø med et glas vand før aftensmaden i en periode, eller når maden er særlig fed. Der findes også deciderede tilskud med fibre.
3 Indtag forskellige antioxidanter, der beskytter kolesterolet
Den danske jord er ret fattig på selen, og danskernes gennemsnitlige indtag af selen ligger et stykke under ADT, som er sat til 55 mikrogram, og mange folkeslag får meget mere gennem kosten.
Q10 er en anden livsvigtig antioxidant, som også indgår i cellernes energiomsætning. Vi danner selv det meste Q10, men mængden falder med alderen, og det kan både gå ud over energiniveauet og beskyttelsen mod de frie radikaler.
Ved tilskud med antioxidanter som Q10 og selen kan det svare sig at vælge produkter, hvor der er dokumentation på en høj optagelighed i kroppen.
Kolesterolsænkende medicin og Q10
Over en halv million danskere tager kolesterolsænkende statiner, som samtidig sænker dannelsen af Q10. Dette er forbundet med bivirkninger som træthed og muskelsmerter, fordi cellerne mangler energi. Mangel på Q10 kan også skade hjertets pumpeevne og kredsløbet. Derfor anbefales det ofte at kombinere statiner med Q10 tilskud, og på sigt behandle årsagen til det forhøjede kolesterol.
Eventuel seponering af statiner bør ske i samarbejde med en læge.
4 Sørg for et stabilt blodsukker og et passende taljemål
Indtagelse af for mange kulhydrater og især de raffinerede som hvidt sukker, hvidt mel, sodavand og juice, kan medføre, at cellernes evne til at optage blodsukker (glukose) nedsættes. Tilstanden kaldes for insulinresistens, og den bevirker, at de overflødige kalorier fjernes fra blodbanen og deponeres som fedt. Topmaven og fedtet omkring indvoldene er særlig farligt, da det frigiver stoffer, der forstyrrer kolesterolbalancen og øger risikoen for forhøjet blodtryk og diabetes 2.
Hvis kolesterolet er forhøjet som følge af insulinresistens, gælder det især om at stabilisere blodsukkeret gennem solide måltider, der indeholder passende mængde protein samt fibre.
Tilskud med chrom øger insulinfølsomheden og cellernes evne til at optage sukker, som medfører et mere stabilt blodsukker og en længere mæthedsfornemmelse. Tilskud med chrom, der er baseret på chromgær, har ifølge EFSA, Den europæiske fødesikkerhedsautoritet, en optagelighed, der er op til 10 gange større end chromtilskud baseret på chrompikolinat og chromklorid.
Det er også lettere at tabe sig og opnå et passende taljemål, når blodsukkeret er stabilt, og man ikke fristes af tomme overflødige kalorier.
5 Bliv inspireret af Middelhavskosten og solskinsvitaminet
I Sydeuropa har befolkningen mindre åreforkalkning og færre tilfælde af hjertedødelighed sammenlignet med den danske befolkning. Også selvom de ikke er fedtforskrækkende. Det skyldes sandsynligvis, at Middelhavskosten indeholder mindre rødt kød, en del sunde fedtstoffer fra olivenolie (omega-9) og fisk (omega-3) samt en del fibre og antioxidanter fra mandler, nødder, frugt, grønt, bælgfrugter, krydderurter, hvidløg og lidt rødvin. Befolkningen giver sig også mere tid til at nyde maden og fordøje.
Sydens sol er desuden en større kilde til D-vitamin, hvor vi på de nordlige breddegrader har brug for stærke tilskud i hele vinterhalvåret. Både af hensyn til kolesterolbalancen, immunforsvaret og meget andet. D-vitamin fra tilskud optages bedst, når det er i flydende form som i kapsler.
Cicero AF et al: Red yeast rice improves lipid pattern, high-sensivity C-reactive protein and vascular remodeling parameters in in moderately hypercholesterolemic Italian subjscts. Nutrition Research
Lisa Brown et al: Cholesterol-lowering effects of dietary fiber: a meta-analysis. Te American Journal of Clinical Nutrition
EFSA: Scientific Opinion on ChromoPrecise cellular bound chromium yeast added for nutritional purposes as a source of chromium in food supplements and te bioavailability of chromium from this source. EFSA Journal
J. Racek et al: Influence of chromium-enriched yeast on blood glucose and insulin variables, blood lipids, and markers of oxidative stress in subjects with type 2 diabetes. Biological Trace Element Research.
Pernille Lund: Q10- fra helsekost til epokegørende medicin. Ny Videnskab
TIP! Se også de relaterede artikler
Sammenligning af EPA´s og DHA´s evne til at hæmme inflammationer
Mangel på E-vitamin er udbredt
Det daglige æg reducerer risikoen for hjertekarsygdomme
Tilskud med Q10 til diabetes-patienter har en positiv effekt på kredsløbet
Sammenhæng mellem statiner, åreforkalkning og mangel på K-vitamin
Anti-aging med vitaminer og mineraler
Mange kulhydrater og mangel på omega-3 øger risikoen for hjertekarsygdomme
Statiner hæmmer K2-vitamin, som har betydning for stærke knogler, kredsløb og blodsukker
Det er inflammationer, og ikke kolesterol som forårsager hjertekarsygdomme
Omega-3 indholdet i blodet siger mere om risiko for tidlig død end kolesterol
Q10 og kolesterol er et livsvigtigt makkerpar
Q10 redder hjertesvigtpatienters liv - og giver en bedre livskvalitet
Statinbehandlede har gavn af Q10
D-vitamin reducerer risikoen for type 2-diabetes
Sammenhæng mellem D-vitamin, diabetes og paradentose
To ud af tre danskere lider af kroniske sygdomme
Mere C-vitamin øger brystkræftpatienters overlevelse
A-vitamin (retinol og betacaroten)
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering